Güei xulguen en Xixón a Cándido González Carnero y Juan Manuel Martínez Morala. Pal que nun tea enteráu, piden-yos seis años y mediu de cárcel por los disturbios qu’hubiere ente una protesta llaboral del naval na que se frañó’l caxetín d’un semáforu (valoráu en cásique 6.000 euros, que tamién reclámense-yos). La Casa Conceyu de Xixón (PSOE-IU) al traviés de la so Policía Llocal, ye quien empobina una denuncia dafechu surrealista, si detrás nun hubiere un claro interés n’apartar a estos dos dirixentes del sindicatu Corriente Sindical d’Izquierda de la so actividá de defensa de los trabayadores. (Va poco, Cándido ganó’l xuiciu escontra la prexubilación na que-y metieron en Naval Gijón siendo él del comité d’empresa y escontra la so voluntá. Enantes, quixeron unvialu a trabayar nuna sucontrata de la empresa n’Ucrania).
La historia de la Corriente ta enllena de lo que n’Asturies siempre se llamó ‘paisanos’. Demuestra de contino que sigue siendo un sindicatu de clas, un sindicatu cuya prioridá ye la defensa de los derechos de los trabayadores énte grandes operaciones inmobiliaries (véase el naval en Xixón), y especulatives de toa mena. Quiciabes, por eso, pola so dignidá, sigue siendo un sindicatu minoritariu (magar de los sos 5.000 afiliaos).
#000001
Cuesta creer qu’a Justo Rodríguez Braga (el so ¿sindicatu o academia de cursinos? UGT tamién participaba nes movilizaciones poles qu’agora se xulguen) fueran a metelu presu como a Cándido y Morala. Pero non, elli ye parte de la ‘famiglia’.
#000002
Como yá se dixera va meses en dellos foros, Localia va esplotar la única televisión privada autonómica dixital d’Asturies. Nun ye una sorpresa. Tampoco lo ye el repartu qu’Areces y el so gobiernín fizo públicu güei de les demás llicencies de televisión dixital terrestre n’Asturies. La Nueva España tendrá de facto una cadena autonómica de televisiones llocales al obtener toles llicencies posibles, lo que-y permitirá a esti periódicu empobinar una estratexa de desconexiones que yá se verá si-y furrula tan bien como col diariu. De mano, paez una clara recompensa al mou en que LNE ta tratando dende va un tiempu p’acá al gobiernín.
#000004
D’otra miente, el repartu contenta a El Comercio, siempre fiel a la causa, coles llicencies pa Uviéu, Xixón y Avilés, y premia a TeleAvilés, una canal que dende va unos meses entamó a pagar el sueldu a los pocos trabayadores qu’entá-y quedaben, al tiempu qu’entamaba una de les más patétiques y poco profesionales actitúes de tratu servil a la mano que ximielga la cuna. Oviedo Televisión y Televisión Local Gijón caltienen el preste pa seguir emitiendo pola ‘gracia’ d’Areces y compaña, a quien de xuru-yos abulta migaya ambes llicencies.
#000005
TeleAsturias ‘La Autonómica’ y Popular TV, xunto al rentista Blas Herrero, son les grandes damnificaes pola arbitrariedá del Gobiernín, y viven agora nes sos propies caNNes l’estilu ‘Soprano’ que ya sofriera cásique en silencio Radio Sele.
#000006
P’acabar dexámosvos un sermón illustrativu de cómo percibe Areces la televisión, y como funciona dafechu esi mediu, n’Asturies y en tol mundu. Entiéndese-y bien a esti home, y onde diz de ‘les montañes de Nepal a les biesques de Suramérica’, bien podemos pensar en Cabrales, Somiedu o los Ozcos. El casu ye que la televisión, como diz, uniforma, tresllada mensaxes qu’anulen la diversidá cultural, relixosa, política, y acaba apurriendo una mentalidá na qu’el mundu (n’esti casu Asturies), paez disneylandia (n’esti casu, el parque temáticu proxectáu por Areces p’Asturies). De xuru qu’el mensaxe d’esti curón musulmán ye simplón, pero ye, en esencia, el proyeutu que ta empobinando su ilustrísima Don Vicente.
#000008
Asturies merez otra referencia política, otres idees, y éstes tan bien averaes a nós: en Portugal. Ellí desendolcó esti añu el Candidato Vieira una campaña imaxinativa, sincera, próxima a lo que mos prestaría ver perequé d’equí a un par de meses.
Eslóganes qu’esconsoñen a una sociedá entera, promeses reales pa xente real. Vieira, un home d’esti tiempu.
#000009
Ta mui feo facer comparances, pero nun mos digáis que lo que se ta viendo yá peles cais y los periódicos d’Asturies tien la credibilidá d’esti home.
#000010
Lleo en Asturias Liberal que la Fundación pola Denfensa de la Nación Española (Denaes) va presentase n’Asturies de la mano de Gustavo Bueno y el delegau d’esi ensame, Joaquín Santiago, nel club de prensa del diariu La Nueva España. Nun tengo mui claro qué ye lo que quier esta peña de la Denaes, ni qué España quieren defender, ni si ye verdá qu’España va españar, pero el caso ye que ehí tan, Santiago y cierra España. Españoleando, españoleando, atopé esti videu ilustrativu nel youtube, fala d’España y de La Nueva España. A lo meyor ye col que van entamar la so presentación.
#000013
Nun sé si taréis al tantu, pero al PP-y dio pol outing. Dende que se supo que la candidata del PSOE de Avilés ye la conceyala Pilar Varela, dellos sectores de la derecha avilesina enfotáronse en ¿desprestixala? asoleyando ‘rumores’ a mou ‘chistes de mariquitas’ revistíos de ‘apuntes biográficos’ de la susodicha.
#000016
La cosa tien un puntu. Habrá quien diga que, ‘qué pasa, ¿nun ye normal saber si un conceyal ta casáu o solteru?’. Y (emulando a Xabel) González y González diz: sí, ye normal, siempre qu’el conceyal en cuestión considere que deba o puea dicilo. Porque, de nun ser asina, taríamos xustificando actitúes llamargoses: ¿ha saber la ciudadanía con quién, con cuántes o cuántos, o cómo folla caún de los candidatos? De xuru que la política asturiano diba ser muncho más divertida, pero tamién díbamos perder la perspectiva de lo que ye importante pal país.
#000018
Si Pilar Varela ye o nun ye lesbiana, si-y gusta el BDSM o les freses con ñata, a nos, impórtanos un res. Bastante perversión ye tar nel PSOE, qu’eso sí qu’inflúi y ye importante, pa nun votala.
#000019
Una tele que trabaya pola innovación
#000020
Pa los que vivimos nel tercer mundu, en cuantes a producción audiovisual se refier, falar de televisiones como la catalana ye falar y ponete a babear.
#000021
La televisión catalana ye un exemplu en cuantes a investigación y desarrollu tecnolóxicu. A mor d’exemplu: foi la primer (y única) televisión n’España qu’entamó a emitir en 5.1 por TDT, cuasi tolos programes tienen emisión dual (catalán/castellanu) y tolos programes tan subtitulaos nos dos idiomes.
#000022
Toi acabante de descubrir un deporte perguapu: pelees d’almuhades. Nueches de cerveza y fumu, dos moces nel ring, un par d’almuhades, y a entamala.
#000026
L’inventu paez que vien de Canadá, y ya tien bien d’adeptos nos Estaos Xuníos, que pa esto del entertainment son mui agradecíos. Hai una lliga oficial, con una esbilla de lluchadores con nomes tan prestosos como Eiffel Power, Trashley, Polly Esther, Sarah Bellum o Digi Jones.
#000027
A manzorga tais viendo a Champain, anguaño campeona del mundu d’esti deporte tan guapu. Esta misma nueche, en New York City, va tener que defender el títulu énte Betty Clocker (a mandrecha, y de xuru que l’ambiente va ser de lo meyor. Champain fuma y bebe, tien 27 años y ye fía d’una pareya de moteros. Gusten-y les películes de mieu y kung-fu. D’otra banda, Betty Clocker diz de sí mesma que ‘llucha como una chica, y fai pastelinos como la to ma’. Nun fuma, pero presta-y dar al vasu, y gusta-y el pop de los 80. La caña.
#000028
Habrá quien diga que too esto ye un show pa calentorros, al estilo de les pelees nel barru. Pues sí, pero acaso el tenis ¿nun se sigue pa ver como se-y ximielguen les tetes a la Kournikova? o ¿nun ye’l fútbol una pasarela de modelos?, o les propies federaciones ¿nun roblaron cuantayá la mengua de les ropes de les xugadores de volley?. La llucha d’almuhades, ye la sinceridá fecha deporte.
#000031
Sigui lleendo Pillow fighters, el deporte
#000033
Air Asturias pieslla. Dame la risa. Va un mes qu’entamaron a ‘esnalar’ y piesllan. Confirmaronlo los sos directivos en rueda de prensa. Ya me paecía a mín que muncha empalmadura había con esta compañía aérea que tenía la so sé nun centru d’empreses dependiente del Conceyu d’Avilés ¿? ¿Nun teníen nin pa pagase una oficina? Tuve por convida-ys a abellugase na mio tienda campaña, pero nun me dio tiempu. Dame la risa. Cuantu listu hai pel mundu.
#000034
Dicen los sos responsables que pensaben que había n’Asturies mercáu suficiente para facer negociu con estos vuelos, pero que-ys fallaron los horarios que-ys asignaron pa operar. Yo, probín de mí, pensaba que yeren empresarios serios, d’estos con perres y esperiencia nel sector turísticu, que sabíen lo que facíen, que tendríen estudios de mercáu y ese coses. Y resulta que non, que namás tienen perres abondo y que ponen una aerolínea como quien merca una bolsa pipes (de les de Churruca).
#000035
A la vera d’esti testu ta la semeya d’un paisanucu que bien pudiera ser el presidente d’Air Asturias na rueda de prensa d’ayeri, preparáu pa colar darréu pal Caribe y con cara de que-y va dar la risa nun intre.
#000037
Ye una pena qu’estos ’empresarios’ por nun tener, nun tienen nin una migayina de la gracia de Leslie Nielssen, magar que xestionaren Air Asturias col mesmu xacíu qu’el cómicu empobinaba l’operativu de segurida en ‘Aterriza como puedas’. En fin, país. Nun sé si agora dirá dalgún conseyeru a cortar la cinta de clausura d’esta pantuflada aérea.
#000038
Ultimes noticies. Según diz , el discu de Tini sal con una ablucante tirada de 55.000 copies, lo que de xuru ye una de las más bultables del ponorama musical asturianu. La pena ye que tala tirada vaya acompañada d’una portada tristaya por demás. Asina que, dende equí, queremos apurrir el nuesu granín d’arena a la carrera musical del presidente. Encamentámosvos a facer la portada más prestosa. Nos entamamos con esta, un puquiñín penosa y poco currada, cierto ye, pero que ye un entamu. Podéis facenos llegar un mensax priváu cola imaxe, o colgala perende y apurrir la dirección. Too ye por sofitar una carrera discográfica nueva, Tini ta empezando, y merez tol apoyu, ¿que no?
#000041